**E-atâta Primăvară-n noi**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-atâta Primăvară-n noi

O! E-atâta Primăvară-n noi

Cu soare de-aur, nori şi ploi

Şi arde-atât de mult Iubirea,

Din Dumnezeu ce-i izvorâtă

’N-Atotştiinţa-I... plămădită,

Prinzând în Ea nemărginirea.

Mister desprins din veşnicie

Mireasmă vieţii... ca să-i fie,

Şi-ncununând tot Universul,

Prin Ea,... stă viaţa-n Galaxii

Născând frumosul din pustii,

Din neant, hotărând mersul.

Poate şi-n ele-i... Primăvară

Fluidizând fix, la altă scară -

Unde Iubirea curge-n râuri,

Neschimbătoare fără bracuri

Marcând istoria prin veacuri

Cu pacea-nveselind pustiuri.

Şi-atâta vervă-i, pusă-n noi

Mergând spre zilele de-apoi,

De-a înţelege, şi-a cunoaşte

Din tainele ascunse-n ceaţă,

Privind frumoasa dimineaţă

Mai sus de cerurile albastre!

Ne mângâiem că-n noi e pus

Ca şi-un balsam venit de sus

Gândul preasfânt al bucuriei,

Purtându-ne spre-alte ceruri

Ce poartă-n ele... giuvaieruri

Spre Primăvara,... Veşniciei!

Flavius Laurian Duverna

01 martie 2016